পদ্মা নদী
হিমালয়ের গঙ্গোত্রী হিমবাহ থেকে উৎপন্ন গঙ্গা নদীর প্রধান শাখা চাঁপাইনবাবগঞ্জ জেলার শিবগঞ্জ উপজেলায় (মানাকোসা ও দুর্লভপুর ইউনিয়ন) বাংলাদেশে প্রবেশ করে, এখান থেকে নদীটি পদ্মা নাম ধারণ করেছে। গঙ্গার অন্য শাখাটি ভাগীরথী নামে ভারতে হুগলীর দিকে প্রবাহিত হয়। উৎপত্তিস্থল হতে ২২০০ কিলোমিটার দূরে গোয়ালন্দে যমুনা নদীর সাথে মিলিত হয়ে মিলিত প্রবাহ পদ্মা নামে আরো পূর্ব দিকে চাঁদপুর জেলায় মেঘনা নদীর সাথে মিলিত হয়েছে। সবশেষে পদ্মা-মেঘনার মিলিত প্রবাহ মেঘনা নাম ধারণ করে দক্ষিণে বঙ্গোপসাগরের সাথে মিলিত হয়।
গঙ্গারামপুর প্রসন্ন কুমার মাধ্যমিক বিদ্যালয়
গঙ্গারামপুর প্রসন্ন কুমার মাধ্যমিক বিদ্যালয় মাগুরা জেলার শালিখা উপজেলায় অবস্থিত একটি মাধ্যমিক বিদ্যালয়। নড়াইল-মাগুরা সড়ক এবং নবগঙ্গা নদীর মাঝে গঙ্গারামপুর গ্রামে বিদ্যালয়টি অবস্থিত। বিদ্যালয়টির অধীনে ষষ্ঠ শ্রেণী থেকে দশম শ্রেণী পর্যন্ত পড়ানো হয়। বিদ্যালয়টি একটি শাখায় পরিচালিত হয়।